Kompetisie: Ses Snare by die Blou Hond te sien | Maroela Media
Die Ses Snare is binnekort by die Die Blou Hondteater met hulle The Beatles-vertoning. Foto: Verskaf.
Hierdie kompetisie is gesluit: "Vir die oueres gaan dit 'n jol wees, vir jongeres 'n goeie leerskool oor 'n groep wat die wêreld se musiek vir altyd verander het". So het resensent Ilza Roggeband Ses Snare sing The Beatles in die Spat feeskoerant tydens Aardklop 2012 beskryf. Optredes in 2013 by die KKNK, Innibos, Vryfees en verskeie teaters landwyd was uitverkoop, en nou bring Ses Snare op 22 Januarie hulle Beatles vertoning na die Blou Hondteater by Casa Toscana in Lynnwood, Pretoria.
Van die bekendste liedjies in die konsert is Love me do, A Hard Days Night, Yellow Submarine, Let it Be en Yesterday, en dan is daar ook Got my mind set on you, George Harrisson se treffer nadat die groep opgebreek het. The Beatles kry die spesiale Ses Snare behandeling met kitaarverwerkings vir ses kitare en ses stemme, hope kitaarsolo's en 'n paar interessante musiek-instrumente wat mens nie normaalweg by 'n Ses Snare konsert sou verwag nie, en dit gee die Beatles musiek 'n lekker kinkel.
* Ons het twee kopieë van die Ses Snare sing The Beatles CD's om weg te gee. Indien jy graag een van hierdie albums wil wen, kan jy vir ons e-pos stuur met jou naam en posadres na [email protected] Die kompetisie sluit Maandag 19 Januarie om 12:00 en wenners sal per e-pos gekontak word.